Սեուլ

**Սեուլ** (հանգըլ՝ 서울특별, պաշտոնապես՝ **Հատուկ քաղաք Սեուլ**), Կորեայի Հանրապետության մայրաքաղաքը և խոշորագույն բնակավայրն է։ Բնակչությունը՝ ։ Տեղակայված է Հանգան գետի ափին։

## Անվանում
«Սեուլ» բառն առաջացել է Սիլայի ժամանակաշրջանում հին կորեերեն «սոբոլ» կամ «սորաբոլ» ― «մայրաքաղաք» բառից։ Այդ ժամանակ այս բառը վերաբերում էր Սիլայի նախկին մայրաքաղաք Գյոնգջուին։ Հանջայում «գյոնգ»-ը (京) նշանակում է «մայրաքաղաք»․ այս վանկը հանդիպում է Ճապոնիայի գաղութային տիրապետության ժամանակ Սեուլի վարչական շրջանի պաշտոնական անվանման մեջ (Գյոնգսոն/Կեյձյո), ինչպես նաև մի շարք երկաթգծային և ավտոճանապարհների անվանումներում (Գյոնգբուսոն՝ հանգըլ։ 경부선 — Սեուլ-Բուսան երկաթուղային ճանապարհ, Գյոնգին կոսոկդորո՝ հանգըլ։ 경인고속도로 — Սեուլ-Ինչոն մայրուղի)։

### Չինարեն տառադարձություն
Ի տարբերություն կորեական շատ աշխարհագրական անվանումների՝ «Սեուլ» բառը հանջայում չունի նմանօրինակը, և չինարենում քաղաքը կոչում են նախկին անվանումով (漢城/汉城, չինարեն ընթերցմամբ՝ Հանգչեն, կորեերեն՝ Հանգսոն, նշանակությունը՝ «բերդ Հանգան գետի վրա», բայց ցանկության դեպքում կարելի է բնութագրել որպես «չինական բերդ», «հանգացիների բերդ»)։

## Կլիմա
Կլիման մուսոնային է։ Սեուլը գտնվում է միևնույն լայնության վրա Թուրքիայի հարավի (Անթալիա, Ալանիա), Հունաստանի, Իսպանիայի և այլ տաք երկրների հետ, այնուամենայնիվ քաղաքում նկատվում է կայուն, չնայած և ոչ տևական մեղմ ձմեռ։ Հունվարին միջին նվազագույն ջերմաստիճանը −6,8&nbsp;°C է։

Ամառը տաք է (օգոստոսի միջին ջերմաստիճանը՝ 25,5&nbsp;°C) և շատ խոնավ։ Սակայն ինտենսիվ տաք ջերմաստիճան քաղաքում հազվադեպ է լինում, և ջերմաստիճանը շատ հազվադեպ է հասնում 35&nbsp;°C-ի։ Սրանով Սեուլը տարբերվում է արևադարձային անապատներ և տափաստանային կլիմա ունեցող քաղաքներից (Կահիրե, Տաշքենդ, Աստրախան և այլն), որոնց հետ նման է հուլիսյան ջերմաստիճանով։ Ամռանը քաղաք է գալիս մուսոնը (մայիս-սեպտեմբեր), և ամսական միջին տեղումների քանակը գերազանցում է 300 մմ-ը։ Մեկ օրվա ընթացքում կարող են թափվել ավելի քան 100 մմ տեղումներ, իսկ թայֆունի ժամանակ՝ ավելի քան 250 մմ (համեմատելու համար՝ Մոսկվայի տարեկան նորմային քանակը 705 մմ է)։

Սեուլը պաշտպանված չէ հյուսիսային քամիներից, այդ իսկ պատճառով քաղաքում երբեմն ջերմաստիճանը կարող է իջնել −15&nbsp;°C-ից ներքև։

## Պատմություն
Քաղաքի առաջին անվանումը եղել է Վիրեսոն։ Եղել է Բեկջե տիրության մայրաքաղաքը մ. թ. ա. 370 թվականից։ Կորյոյի ժամանակաշրջանում հայտնի է եղել որպես Հանսոն (漢城 ― «ամրոց Հանգան գետի մոտ»)։ 1394 թվականին սկզբնավորված Չոսոն դինաստիայի օրոք եղել է տերության մայրաքաղաքը և կոչվել Հանյան (漢陽)։

Ճապոնական գաղութային տիրապետության ժամանակ քաղաքի տարածքում տարածված էր Կյոնսոն (ճապ․՝ 京城 ― Կեյձյո) վարչական միավորը։ Սեուլ անվանումը վերջնականապես հաստատվել է անկախ Կորեայում 1946 թվականին։

## Բնակչություն

## Վարչական բաժանում
thumb|301x301px|Սեուլի 25 գուները
302x302px|մինի|Սեուլ քաղաքի բնակչության թվաքանակի փոփոխությունը տարիների ընթացքում
Սեուլը բաժանված է 25 գուների (համայնքային շրջաններ, որոնք ունեն ինքնակառավարման կարգավիճակ), որոնք իրենց հերթին բաժանված են 522 տոների, 13.787 տհոնների և 102.796 պաների։

* *Դոբոնգ-գու* (도봉구; 道峰區)
* *Դոնգդեմուն-գու* (동대문구; 東大門區)
* *Դոնգջակ-գու* (동작구; 銅雀區)
* *Ընփյոնգ-գու* (은평구; 恩平區)
* *Գանգբուկ-գու* (강북구; 江北區)
* *Գանգդոնգ-գու* (강동구; 江東區)
* *Գանգնամ-գու* (강남구; 江南區)
* *Գանգսո-գու* (강서구; 江西區)
* *Գըմչոն-գու* (금천구; 衿川區)
* *Գուրո-գու* (구로구; 九老區)
* *Գվանակ-գու* (관악구; 冠岳區)
* *Գվանգջին-գու* (광진구; 廣津區)
* *Ջոնգնո-գու* (종로구; 鍾路區)
* *Ջունգ-գու* (중구; 中區)
* *Ջունգնանգ-գու* (중랑구; 中浪區)
* *Մափո-գու* (마포구; 麻浦區)
* *Նովոն-գու* (노원구; 蘆原區)
* *Սոչո-գու* (서초구; 瑞草區)
* *Սոդեմուն-գու* (서대문구; 西大門區)
* *Սոնգբուկ-գու* (성북구; 城北區)
* *Սոնգդոնգ-բու* (성동구; 城東區)
* *Սոնգփա-գու* (송파구; 松坡區)
* *Յանգչոն-գու* (양천구; 陽川區)
* *Յոնգդընգփո-գու* (영등포구; 永登浦區)
* *Յոնգսան-գու* (용산구; 龍山區)

## Միջազգային հարաբերություններ
Սեուլը (2015 թվականին) պահպանում է հարաբերություններ Ճապոնիայի Հոկայդո կղզու, Չինաստանի Ցզյանսու և Չժեղզյան նահանգների, Օտտավա, Բուդապեշտ, Միլան, Շենչժեն, Մապուտու, Բարսելոնա, Բեռլին, Ստամբուլ, Մինսկ, Գունչժոու, Ադիս Աբեբա, Բուխարեստ, Ամստերդամ, Լոս Անջելես, Շինցզյաչժուան, Չժեցզյան և Բուենոս Այրես քաղաքների հետ։ Հաստատվել են եղբայրական հարաբերություններ Ավստրալիայի Նոր Հարավային Ուելս (1991 թվականից) նահանգի և Եվրոպայի, Ասիայի, Աֆրիկայի, Հյուսիսային և Հարավային Ամերիկայի 23 քաղաքների հետ․

## Ծանոթագրություններ

Կատեգորիա:1394 թվականին հիմնադրված բնակավայրեր
Կատեգորիա:Ամառային օլիմպիական խաղերի մայրաքաղաքներ
Կատեգորիա:Հարավային Կորեայի քաղաքներ